Diari Oficial de la Generalitat Valenciana


Sumari del DOGV 8892, del 27-08-2020 (2020/6811)

Informació pública de la sol·licitud d'autorització administrativa, autorització de construcció i declaració, en concret, d'utilitat pública, amb declaració d'impacte ambiental, corresponent a la central solar generadora fotovoltaica denominada «Beneixama Hive FV», incloent-hi la seua infraestructura d'evacuació, situada als termes municipals de Biar, Beneixama i Banyeres de Mariola. Expedient ATREGI/2019/25/03.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8892

Data del DOGV
:   27-08-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/6811


Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Anunci

Informació pública de la sol·licitud d'autorització administrativa, autorització de construcció i declaració, en concret, d'utilitat pública, amb declaració d'impacte ambiental, corresponent a la central solar generadora fotovoltaica denominada «Beneixama Hive FV», incloent-hi la seua infraestructura d'evacuació, situada als termes municipals de Biar, Beneixama i Banyeres de Mariola. Expedient ATREGI/2019/25/03. [2020/6811]  
Als efectes previstos en l'article 9 del Decret 88/2005, de 29 d'abril, pel qual s'estableixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana; en l'article 54 de la Llei 24/2013, de 26 de desembre, del sector elèctric; en els articles 125 i 144 del Reial decret 1955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica; en l'article 36 de la Llei 21/2013, de 9 de desembre, d'avaluació ambiental, i en el Decret 162/1990, de 15 d'octubre, pel qual s'aprova el reglament per a l'execució de la Llei 2/1989, de 3 de març, d'impacte ambiental, se sotmet a informació pública la sol·licitud d'autorització, estudi d'impacte ambiental i declaració en concret d'utilitat pública de la instal·lació elèctrica que s'indica:  
  
Peticionari: Beneixama Hive, SL, CIF C94735107, i amb domicili en Reis Catòlics 31, 2n A - 30323 Alacant.  
Objecte de la sol·licitud: sol·licitud d'autorització administrativa, autorització de construcció i estudi d'impacte ambiental de la central solar fotovoltaica denominada «Beneixama Hive FV», així com declaració en concret d'utilitat pública de la línia d'evacuació.  
Emplaçament: planta en polígon 3, parcel·la 8 (i adjacents), del terme municipal de Biar. La línia d'evacuació transcorre per Biar, Beneixama i Banyeres de Mariola.  
  
Documents sotmesos a informació pública:  
- Projecte. Denominació: planta fotovoltaica Beneixama Hive.  
- Estudi d'impacte ambiental.  
- Estudi d'integració paisatgística.  
- Relació de béns i drets afectats (en annex).  
- Pressupost: 35.761.867,54 ?.  
Característiques principals:  
- Central solar fotovoltaica de 110.880 mòduls de 450 W.  
- Potència total limitada en el punt de connexió a 49,89 MWp.  
- Energia contínua en baixa és transformada en corrent altern mitjançant 14 inversors i a través de 14 transformadors la tensió s'eleva a 30 kV. Posteriorment es trasllada a una subestació per a elevar-la a 132 kV.  
- Evacuació de l'energia en barres de la subestació de Beneixama després de travessar part del municipi de Biar, Banyeres de Mariola i Beneixama.  
  
El projecte serà exposat per a consulta pública en l'adreça electrònica http://www.indi.gva.es/web/energia/inicio, en castellà i http://www.indi.gva.es/va/web/energia/inicio, en valencià, en l'apartat «Informació pública», disponibles l'endemà de la publicació.  
Cosa que es fa pública per a coneixement general i perquè totes aquelles persones físiques o jurídiques que s'hi consideren afectades en els seus drets puguen examinar la documentació esmentada en l'adreça electrònica indicada o presencialment en el Servei Territorial d'Indústria i Energia, situat al carrer de Churruca, 29, d'Alacant, així com dirigir al mencionat servei territorial les al·legacions que es consideren oportunes en el termini de trenta dies comptats a partir de l'endemà de la publicació d'aquest anunci, les quals es podran presentar via telemàtica a través de la seu electrònica de la Generalitat, accedint a l'enllaç http://www.gva.es/es/inicio/procedimientos'id\_proc=18201&version=amp, o per qualsevol dels mitjans indicats en l'article 16 de la Llei 39/2015, d'1 d'octubre, del procediment administratiu comú de les administracions públiques.  
La incompareixença en aquest tràmit no impedirà als interessats interposar els recursos procedents contra la resolució definitiva del procediment.  
  
Alacant, 11 de juny de 2020.- La cap del Servei Territorial d'Indústria i Energia: Rosa María Aragonés Pomares.